Diari Oficial de la Generalitat Valenciana


Sumari del DOGV 5520, del 25-05-2007 (2007/6813)

RESOLUCIÓ de 21 de maig de 2007, de la Direcció General de Personal Docent, per la qual es fa pública l'adjudicació definitiva de destinacions convocades per la Resolució de 23 d'octubre de 2006 (DOGV de 07.11.2006).
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5520

Data del DOGV
:   25-05-2007

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2007/6813


Data del document
:   21-05-2007

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * educació especial
    * personal docent
    * educació preescolar
    * ensenyament secundari
    * concurs administratiu
    * ensenyament primari

RESOLUCIÓ de 21 de maig de 2007, de la Direcció General de Personal Docent, per la qual es fa pública l'adjudicació definitiva de destinacions convocades per la Resolució de 23 d'octubre de 2006 (DOGV de 07.11.2006). [2007/6813]
Conformement amb el que disposa la base VIII de les «Normes comunes de les convocatòries» de la Resolució de 23 d'octubre de 2006 (DOGV de 07.11.2006), per la qual es convoca el concurs de trasllats per a la provisió de llocs de treball en centres públics d'Educació Infantil i Educació Primària, Educació Especial i Primer Cicle de l'Educació Secundària Obligatòria en Instituts d'Educació Secundària, Departaments d'Orientació en Instituts i llocs en centres de Formació de Persones Adultes depenents de l'àmbit de gestió de la conselleria de Cultura, Educació i Esport, resolc:
Primer
Elevar a definitiva l'adjudicació provisional de destinacions del concurs indicat, realitzada per la Resolució de 12 de març de 2007 (DOCV de 22.03.2007), amb les modificacions que contenen els annexos IV i V d'aquesta resolució, en què figuren les noves destinacions obtingudes pels concursants.
Segon
Estimar les reclamacions i desistiments que figuren en els annexos VI i VII, ordenades, en primer lloc, per ordre d'estimació, i, en segon lloc, alfabèticament; estes reclamacions han estat considerades, amb les seues conseqüències, en la resolució definitiva del concurs.
Tercer
Per no haver-hi precepte legal o reglamentari en què basar-les o per falta de fonament en la pretensió, es desestimen les reclamaciones formulades pels concursants que figuren en l'annex VIII, ordenats, en primer lloc, per raó de la desestimació i, en segon lloc, alfabèticament.
Quart
Les destinacions adjudicades per esta resolució són irrenunciables; llevat que s'haguera obtingut destinació en altres procediments d'adscripció, i en este cas s'haurà d'atenir-se al que disposa en les disposicions que ho regulen. La presa de possessió estes tindrà lloc, davant els organismes corresponents, l'1 de setembre de 2007, i el cessament s'efectuarà, en el centre de procedència, el 31 d'agost.
Cinqué
A l'efecte d'obtenir una nova destinació provisional, els propietaris provisionals als quals no s'ha adjudicat destinació en la resolució definitiva del concurs, s'atindran al que establisca la resolució que regule el procediment d'adjudicació de destinacions als propietaris provisionals per al curs 2007/2008.
Sisé
Contra aquesta resolució que, d'acord l'article 109 de la llei 30/1992, de 26 de novembre, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre del Govern Valencià, i la disposició addicional quinzena de la Llei 6/1997, de 14 d'abril, posa fi a la via administrativa, podrà interposar-se amb caràcter potestatiu recurs de reposició davant la Direcció General de Personal Docent en el termini d'un mes comptat des de l'endemà de la seua publicació o interposar directament recurs contenciós-administratiu davant del Jutgat de lo Contenciós-Administratiu de València, en el termini de dos mesos comptats a partir de l'endemà de la seua publicació.
València, 21 de maig de 2007.- El director general de Personal Docent: José Antonio Rovira Jover.